อยู่ระหว่างคอร์สฉีดวัคซีนป้องกันพิษสุนัขบ้าได้ฉีดวัคซีนไปแล้ว3เข็มเหลือเข็มสุดท้ายวันที่9ธ.ค.64ระหว่างฉีดวัคซีนครบ3เข็มไปแล้วได้ถูกแมวจรจัดข่วนเลือดออกและล่าสุดได้ไปเล่นกับสุนัขไม่ทราบเจ้าของและได้เอาข้าวเอาน้ำให้สุนัขกินและขณะเทน้ำออกจากภาชนะที่ใส่น้ำให้สุนัขกินออกนั้นน้ำได้กระเด็นเข้าที่ตา อยากทราบว่าฉีด3เข็มไปแล้วยังช่วยป้องกันอยู่มั้ยคะและต้องเริ่มต้นฉีดวัคซีนใหม่มั้ยคะ
สวัสดีค่ะ หากอยู่ในระหว่างคอร์สของการฉีดวัคซีนป้องกันพิษสุนัขบ้า และได้ฉีดไปแล้ว 3 เข็ม เหลือเข็มที่ 4 ซึ่งมีนัดฉีดในวันที่ 9 ธ.ค. เมื่อโดนแมวข่วนเพิ่มอีก หรือการที่น้ำที่สุนัขกินกระเด็นเข้าตาในช่วงนี้ ก็ไม่จำเป็นต้องไปฉีดวัคซีนเพิ่ม หรือเริ่มต้นฉีดใหม่แต่อย่างใดค่ะ โดยวัคซีนที่ได้ฉีดไป ก็จะยังคงช่วยป้องกันการเป็นโรคพิษสุนัขบ้าได้ค่ะ